NÁVRH
UZNESENIA VLÁDY SLOVENSKEJ REPUBLIKY
č. ...
z ................. 2003

k Správe o výsledkoch prístupových rozhovorov medzi Slovenskou republikou a Organizáciou Severoatlantickej zmluvy a návrh ďalšieho postupu

Číslo materiálu:	108.214/2003-ODEA	
Predkladateľ:	minister zahraničných vecí SR	
Vláda

A. 	schvaľuje

A.1.   	Správu o výsledkoch prístupových rozhovorov medzi Slovenskou republikou a Organizáciou Severoatlantickej zmluvy a návrh ďalšieho postupu

A. 2.	Návrh listu ministra zahraničných vecí Slovenskej republiky adresovaný generálnemu tajomníkovi Organizácie Severoatlantickej zmluvy, ktorým sa  potvrdzuje záujem vlády Slovenskej republiky o prijatie pozvania pre Slovenskú republiku na pristúpenie k Severoatlantickej zmluve

A. 3.	Návrh časového plánu plnenia reforiem, ktoré sa Slovenská republika zaväzuje plniť v súvislosti so svojím členstvom v Organizácii Severoatlantickej zmluvy

B.	poveruje 

predsedu vlády

B.1.	predložiť predsedovi Národnej rady Slovenskej republiky Správu o výsledkoch prístupových rozhovorov medzi Slovenskou republikou a Organizáciou Severoatlantickej zmluvy a návrh ďalšieho postupu

Termín: do 27. februára 2003

ministra zahraničných vecí

B.2.      	potvrdiť listom generálnemu tajomníkovi Organizácie Severoatlantickej zmluvy záujem vlády Slovenskej republiky o prijatie pozvania pre Slovenskú republiku na pristúpenie k Severoatlantickej zmluve a zároveň potvrdiť záväzok Slovenskej republiky realizovať časový plán plnenia reforiem, ktorý tvorí prílohu k tomuto listu

  Termín: do 25. marca 2003

C.	ukladá

podpredsedovi vlády SR P. Csákymu
ministrom
predsedovi Správy štátnych hmotných rezerv SR
riaditeľovi Národného bezpečnostného úradu

C.1	realizovať v oblasti svojej pôsobnosti záväzky obsiahnuté v časovom pláne plnenia reforiem, ktoré sa Slovenská republika zaväzuje plniť v súvislosti so svojím členstvom v Organizácii Severoatlantickej zmluvy

		  Termín: priebežne

D.	odporúča

	riaditeľovi Slovenskej informačnej služby
	guvernérovi Národnej banky Slovenska

D.1	realizovať v oblasti svojej pôsobnosti záväzky obsiahnuté v časovom pláne plnenia reforiem, ktoré sa Slovenská republika zaväzuje plniť v súvislosti so svojím členstvom v Organizácii Severoatlantickej zmluvy

Vykonajú:	podpredseda vlády pre európsku integráciu, ľudské práva a menšiny
	ministri
predseda Správy štátnych hmotných rezerv SR
riaditeľ Národného bezpečnostného úradu SR

Na vedomie:	prezident SR, guvernér Národnej banky Slovenska, riaditeľ Slovenskej informačnej služby